b'\n_START_ARTICLE_\nGravpladsen ved N\xc3\xa6sby\n_START_PARAGRAPH_\nGravpladsen ved N\xc3\xa6sby i Vesthimmerland er en vikingetidsgravplads, hvor man blandt andet har fundet en ryttergrav fra omkring \xc3\xa5r 950. Gravpladsen blev opdaget i 1951 og, efter flere pr\xc3\xb8vegravninger i 2000-tallet, genudgravet i 2011.\n_START_SECTION_\nGravene\n_START_PARAGRAPH_\nGravpladsens ark\xc3\xa6ologiske "hovedattraktion" er en ryttergrav, best\xc3\xa5ende af en stenomkranset gravh\xc3\xb8j indenfor en firkantet, mere end 100 kvadratmeter stor indhegning. Denne grav, som var det oprindelige fund i 1951, rummede bl.a. et sv\xc3\xa6rd, der i dag er udstillet p\xc3\xa5 Vesthimmerlands Museum._NEWLINE_P\xc3\xa5 pladsen er ogs\xc3\xa5 begravet kvinder, hvis kl\xc3\xa6der har \xc3\xa6rmegabs-bes\xc3\xa6tninger, som man ellers har set p\xc3\xa5 frankisk-byzantinske dragter. Til geng\xc3\xa6ld er deres smykker enklere end hvad der ellers synes at have v\xc3\xa6ret normen.\n_START_SECTION_\nKronologi\n_START_PARAGRAPH_\nGravpladsen udm\xc3\xa6rker sig ved (i mods\xc3\xa6tning til anden bebyggelse p\xc3\xa5 egnen) at have v\xc3\xa6ret i brug b\xc3\xa5de f\xc3\xb8r og efter anl\xc3\xa6gget af Aggersborg, hvad der kan indikere at den sl\xc3\xa6gt, der er begravet ved N\xc3\xa6sby, har haft h\xc3\xb8j social status i samtiden.'